Paastoaminen itsessään ei laihduta, eikä pätkäpaastoa alunperin siihen ole käytettykään. Jotta laihtumista tapahtuisi, täytyy ihmisen syödä vähemmän, kuin mitä kuluttaa. Paastokaan ei siis takaa laihtumista, mikäli syöntiaikaikkunan sisällä kaloreita tulee liikaa. Tästä syystä on tärkeää, mitä suuhun laitetaan silloin kun syödään. Roskaruoka ei ole hyvä vaihtoehto.
Kun halutaan laihtua, pitäisi sen tapahtua mahdollisimman ”vähällä vaivalla”. Tarkoitan tällä sitä, että ei kannata heti tehdä kaikkea mahdollista, mikä vaan tukee laihtumista. Silloin ei jää mitään työkaluja tulevaan, jos kaikki on käytössä heti. Lisäksi se tarkoittaa lähes aina sitä, että uusia hoidettavia asioita tulee arkeen kerralla aivan liikaa, joka puolestaan ruokkii epäonnistumista. Kun asioita jää kokoajan hoitamatta, tulee fiilis, että en pysty tähän.
Jotta tuloksia saadaan, ei myöskään ole tarpeellista myllätä koko elämääsi uusiksi. Siksi kannattaa valita vain ne olennaisimmat asiat, jotka ovat vaikuttaneet painon nousuun ja fiksata ne.
Esimerkkinä tähän voisi olla vaikkapa aamulenkki. Se on erittäin tehokas tapa tukea laihtumista, mutta kenenkään paino ei ole noussut siksi, että niitä ei ole tullut tehtyä. Syyt painon nousuun löytyvät ruuasta ja siksi niitä tottumuksia kannattaa lähteä muuttamaan ensin. Esimerkiksi aamulenkit voi ottaa käyttöö myöhemmin, jos painonpudotusprojekti kaipaa vaikkapa pikku lisäboostia.